Diari Oficial de la Generalitat Valenciana


Sumari del DOGV 5260, del 17-05-2006 (2006/4600)

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la que s'accepta la cessió gratuïta de la parcel·la de 10.200,81 m² de superfície (10.116 m², segons pla d'alineacions), situada al carrer d'Antonio Sacramento de València, realitzada per l'ajuntament del dit municipi, a favor de la Generalitat Valenciana, per a ser destinat a la construcció d'un conservatori de música.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4600


Data del document
:   12-04-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * propietat immobiliària
    * cultura regional
    * transmissió de la propietat

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la que s'accepta la cessió gratuïta de la parcel·la de 10.200,81 m² de superfície (10.116 m², segons pla d'alineacions), situada al carrer d'Antonio Sacramento de València, realitzada per l'ajuntament del dit municipi, a favor de la Generalitat Valenciana, per a ser destinat a la construcció d'un conservatori de música. [2006/M4600]  
L'Ajuntament de València, en sessió plenària realitzada el dia 31 d'octubre de 2003, va acordar la cessió gratuïta a la Generalitat Valenciana de la parcel·la de la seua propietat, de 10.200,81 m² de superfície, situada al carrer d'Antonio Sacramento, de la dita població, per a la construcció de dos conservatoris superiors de música i dansa.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió de la parcel·la. No obstant això, l'esmentada conselleria indica que en la parcel·la es construirà un únic conservatori (música), atés que, per a satisfer el programa de necessitats del nou conservatori, s'esgota l'edificabilitat de la parcel·la, impossibilitant la construcció del conservatori superior de dansa.  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que «2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, l'immoble queda automàticament afecte el servici públic educatiu i adscrit a la Conselleria de Cultura, Educació i Esport a la qual correspon l'administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de València de la parcel·la de 10.200,81 m² de superfície que, segons el pla d'alineacions del Servici de Planejament de l'Ajuntament de València, té una superfície de 10.116 m², situada al carrer d'Antonio Sacramento de València, que confronta: nord, carrer d'Antonio Sacramento; sud, carrer de Ricardo Muñoz Suay ; est, continuació carrer de Luis Arcas; i oest, carrer de Rafael Ferreres.   
La parcel·la és resultat de la segregació i agrupació, que es descriu en els punts primer, segon i tercer de l'acord plenari de 31 d'octubre del 2003, de finques propietat de l'ajuntament inscrites en el Registre de la Propietat de València número 4.   
Referència cadastral: 9218054UF5515Y5386MM.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La parcel·la serà destinada a la construcció d'un conservatori superior de música, atesa la impossibilitat d'edificar-hi dos conservatoris (música i dansa). La cessió queda condicionada al fet que la Generalitat Valenciana mantinga la destinació durant tot el temps de la cessió, de manera que, si esta s'altera, revertirà l'immoble a l'ajuntament amb totes les seues pertinences i accessions.  
Tercer  
La parcel·la acceptada, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 12 d'abril de 2006.. El conseller d'Economia, Hisenda i Ocupació: Gerardo Camps Devesa.